	Студијски програм: Oсновне струковне студије - Струковни медицинско-лабораторијски технолог

	Назив предмета: Основи педијатрије у лабораторијској дијагностици

	Статус предмета: Обавезни

	Број ЕСПБ: 3

	Услов: Уписан трећи семестар 

	Циљ предмета
Основни циљеви наставе основи педијатрије су упознавање и стицање знања о специфичностима популације узраста од рођења до 18 година (усвајање знања о расту, развоју и исхрани), развијање вештина и усвајање знања о клиничким манифестацијама, диференцијално-дијагностичким процедурама и терапији обољења у овом узрасту. Оспособљавање струковних медицинских лабораторијских технолога за правилан приступ овој специфичној популацији у лабораторијама.

	Исход предмета 
Током похађања наставе студенти стичу сва неопходна знања из области патогенезе, клиничке слике, дијагностике и терапије болести и стања која се јављају у дечијој популацији, уз истицање свих специфичности ове старосне групе (раста, развоја и исхране). Студент треба да препозна и дефинише превентивно медицинске мере и поступке, да планира правилну дијагностику, рашчлани диференцијалну дијагнозу и терапију најчешћих болести и стања карактеристичних за ову популацију. Студент треба да дефинише специфичности анамнезе, прегледа и специфичности ординирања терапије овој популацији..

	Садржај предмета
Теоријска настава
Раст и развој: процена раста и развоја; Неонатологија: адаптација новорођенчета на екстраутерини живот; Порођајна траума; Карактеристике рочног и превремено рођеног новорођенчета; Патологија новорођеначког периода: Новорођеначка жутица; Хеморагијска болест новорођенчета; Новорођеначке инфекције; Исхрана; Ендокринологија; Гастроентерологија; Хепатологија; Пулмологија; Кардиологија: Фетална циркулација; Срчане мане; Реуматска грозница; Бактеријски ендокардитис; Болести срчаног мишића; Поремећаји срчаног ритма и провођења; Имунологија и реуматологија: Имунолошки систем. Јувенилни реуматоидни артритис. Системски лупус еритематодес; Алергологија; Хематологија и онкологија: Анемије; Поремећаји хемостазе; Скрининг хемостазе; Тромбоцитопеније; Коагулопатије; Васкулопатије; Увећање лимфних чворова у дечјем узрасту; Акутне леукемије; Онкологија; Лимфоми; Солидни тумори; Неуропедијатрија: Нормални психомоторни развој; а; Епилепсије и епилептички синдроми детињства; Главобоље; Терапија епилепсије и епилептичког статуса; Нефрологија: Дијагностичке методе у болестима уринарног тракта код деце.
Практична настава (вежбе)
Специфичности анамнезе и физикалног прегледа Однос пацијент –медицинско особље, процена кооперабилности и општег стања болесника. Посебна обележја и специфичности анамнезе и физикалног прегледа; Ендокринолошке и метаболичке болести у педијатрији. Поремећај воде и електролита и принципи корекције електролитног дисбаланса. Шећерна болест, хипотиреоза, хипертиреоза, КАХ, гојазност и хиперлипопротеинемије; Болести срца и крвних судова у дечјој доби. Болести органа за дисање код деце.; Исхрана природна вештачка, радионица исхране, принципи исхране здравог и болесног детета; Најчешће болести бубрега; Хематолошке и онколошке болести - анемије, леукемије, малигне болести у дечјем узрасту, поремећаји хемостазе; Болести имунолошког система. Болести у неонатологији процена ГС, Апгар скор, хипербилирубинемије, ИКХ; Неуролошке и психијатријске болести у дечјем узрасту; Болести у адолесценцији. Анорексија, ризично понашање, булимија, превенција ризичног понашања; Болести гастроинтестиналног система и јетре:; Здравствена заштита деце и омладине. Здравствене потребе и здравствена заштита у амбулантним и у стационарним условима; Здравствена заштита и социјална педијатрија. Ургентна стања, реанимација, тровања у дечјем узрасту и превенција. 

	Број часова  активне наставе: 45
	Теоријска настава: 30
	Практична настава: 15

	Методе извођења наставе
Предавања, вежбе, рад у малoj групи

	Оцена  знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	15
	писмени испит
	

	практична настава (вежбе)
	15
	усмени испит
	45

	колоквијум-и
	15
	практични испит
	10



